[bookmark: _GoBack]На заинтересованите лица се предоставя 14-дневен срок, считан от 18 декември 2020 г., за предложения и становища по настоящия проект за изменение и допълнение на „Наредба за определянето и администрирането на местните такси и цени на услуги на територията на община Бургас ". Срокът е в рамките на 14 дни с цел предстоящото обсъждане на бюджета на Община Бургас за 2021г. и предстоящите  заседания на комисиите и на Общинския съвет през месец януари.  Предложения за изменение и допълване на проекта могат да се входират писмено от заинтересованите лица в деловодството на Общински съвет на Община Бургас или по електронен път на e-mail: b.dyakov@burgascouncil.org

ПРОЕКТ

ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА БУРГАС 

§1 чл. 29 се изменя така: 
	“Чл. 29 (1) Не се заплаща такса за детски ясли и детски градини за:
1. Децата, на които един от родителите е с 50%  и над 50% намалена работоспособност удостоверена с решение на ТЕЛК/НЕЛК.
1. Деца сираци, деца на загинали при производствени аварии, природни бедствия и загиналите в изпълнение на служебния си дълг.
1. Деца с хронични заболявани, физически и сензорни увреждания, удостоверени с експертно решение на ТЕЛК, ДЕЛК или НЕЛК. 
1. Трето и следващо дете на многодетни родители, при условие, че три от децата не са навършили пълнолетие. Последните заплащат такса за първото и второто дете в половин размер.
1. Деца, отговарящи на съответните критерии по проект BG05M2OP001-3.005-0004  „Активно приобщаване в системата на училищното образование“, осъществяван с финансовата подкрепа на Оперативна програма „Наука и образование за интелигентен растеж“ 2014-2020.
(2) За децата извън ал. 1 се заплаща такса намалена с 50% .
(3) При отсъствие на децата, такса не се заплаща за времето, през което те ще отсъстват, при условие че родителите са уведомили писмено директора на детското заведение (детска ясла) с молба или медицински документ, представен до 3 (три) дни от издаването му.
(4) Не се заплаща такса за времето, в което детското заведение не работи поради аварии и ремонт, карантина или други обективни причини регламентирани със заповед на Кмета, както и при отсъствие на детето за периода от 1 юни до 31 август. При присъствие на детето в детската градина в периода от 1 юни до 31 август се заплаща съответната такса по видове детски заведения за периода на присъствието му.
(5) При ползване на намаленията и освобождаването от такси, родителите или настойниците, подават декларация до детското заведение (детска ясла). Декларацията, придружена с необходимите документи доказващи преференцията, се завежда с входящ номер, който се предоставя на родителя или настойника.
(6) Необходими документи за освобождаване от такса:
1. Копие от документ от ЛКК/ТЕЛК, ДЕЛК или НЕЛК за случаите по ал.1, т.1.
2. Копие на акт за смърт за случаите по ал. 1, т.2.
3. Копие от експертно решение на ТЕЛК за случаите по ал.1, т.3.
4. Копие на актовете за раждане на всички деца за случаите по т.1, ал.4.
(7) Копията на документите по ал. 6 се сверяват с оригиналните документи и се заверяват от длъжностното лице (ЗАС) в съответното заведение. Копията остават към декларацията.
(8)  Заплащането на намаления размер на таксата по ал. 1, започва от началото на следващия месец, следващ месеца от подаване на декларацията.
(9) Освобождаване от такси за детска кухня имат следните категории деца:
1.Деца сираци, децата на загинали при производствени аварии, природни бедствия и на загиналите в изпълнение на служебния си дълг. 
2.Деца - близнаци;
3.Деца, на които и двамата родители са редовни студенти;
4.Деца, на които един от родителите е с намалена работоспособност над 71 %, установено с експертно решение на ТЕЛК /НЕЛК/;
5.Деца с хронични заболявани, физически и сензорни увреждания, удостоверени с експертно решение на ТЕЛК, ДЕЛК или НЕЛК. 
6.Деца с един неизвестен родител по акт за раждане.
	(10) Децата ползващи преференции по ал.9, след постъпване в детска ясла или ОДЗ, могат да продължат да ползват услугите на детска кухня, при условие че заплащат пълната стойност на дневната такса.“

